Държавен вестник, бр. 4, 2017 г., стр. 25

БРОЙ  4	
Д Ъ Р Ж А В Е Н  В Е С Т Н И К 	
СТР.  25  
за собствеността и собственика се записват в 
кадастралния регистър на недвижимите имоти 
след предоставяне на документ за собственост.
(2) Сгради или съоръжения на техническата 
инфраструктура, в които има самостоятелни 
обекти, които попадат в неурбанизирана те-
ритория, се нанасят в кадастралната карта, 
като точността на определяне на границите 
им съответства на изискванията на чл. 18, 
ал. 4, т. 1, буква „а“. 
Чл. 75. (1) Проектът за изменение на ка-
дастралната карта и кадастралните регистри 
се изработва и представя в цифров вид във 
формата по чл. 12, т. 5 ЗКИР и съдържа: 
1. вид на изменението;
2. данни за правоспособното лице – номер 
от регистъра на правоспособните лица и наи-
менование/име; застрахователна полица или 
данни за застрахователна полица;
3. данни за възложителя на проекта;
4. обхват на проекта – идентификатори на 
обектите на кадастъра, които се засягат от 
изменението, както и координати на подроб-
ните точки, които се запазват и ограничават 
изменението;
5. данни от кадастрална карта, схеми на 
етажи и кадастрален регистър на недвижимите 
имоти в обхвата на изменението;
6. проектни данни за изменението;
7. материали и данни от геодезически из-
мервания и обработката им по чл. 73, ал. 7;
8. материали от геодезически измервания 
и данни за нови точки от геодезическата ос-
нова по чл. 26, както и реперни карнети по 
чл. 23, ал. 10; 
9. документи, удостоверяващи основанието 
за исканото изменение;
10. обяснителна записка.
(2) Когато изменението се отнася до гра-
ница на поземлен имот, данните по ал. 1, т. 5 
съдържат и данни за сградите, но не съдържат 
схеми на етажи и данни за наличните само­
стоятелни обекти в обхвата на изменението.
(3) Когато изменението се отнася до на-
насяне на нова сграда или съоръжение на 
техническата инфраструктура, до промяна 
на граница на сграда или съоръжение на 
техническата инфраструктура, данните по 
ал. 1, т. 5 задължително включват и данни 
за поземления имот, в който е разположена 
сградата или съоръжението на техническата 
инфраструктура. 
(4) Когато изменението се отнася до са-
мостоятелен обект в сграда или в съоръжение 
на техническата инфраструктура, данните по 
ал. 1, т. 5 задължително включват данни за 
сградата или съоръжението на техническата 
инфраструктура, в които попада самостоятел-
ният обект. Когато проектът за изменение на 
кадастралната карта и кадастралните регистри 
е за нанасяне на самостоятелен обект в съ-
ществуваща сграда, за която няма одобрени 
схеми на етажите, схемата на етажа съдържа 
само очертанието на самостоятелния обект 
и очертанието на общата част от сградата, 
обслужваща съответния самостоятелен обект. 
Останалите области от етажа и останалите 
етажи се нанасят без очертанията на само­
стоятелните обектите в тях и се надписват с 
„неидентифициран обект“. 
(5) Когато се нанася нова сграда или съ-
оръжение на техническата инфраструктура 
със самостоятелни обекти или се нанася 
надстрояване или пристрояване на такава 
сграда, проектът съдържа и схемите на етажи.
(6) Проектните данни за всяко изменение 
по ал. 1, т. 6 съдържат:
1. вид на обектите – поземлен имот, сграда, 
съоръжение на техническата инфраструктура, 
самостоятелен обект; 
2. състояние на обектите – нови или из-
менени;
3. временни идентификатори съгласно на-
редбата по чл. 26, ал. 4 ЗКИР;
4. границите или очертанията на обектите, 
които се изменят или са нови;
5. данни по чл. 25, ал. 1, т. 1 – 3 за обектите 
на изменение;
6. данни за собствениците, носителите 
на други вещни права и актовете, от които 
черпят правата си, съгласно чл. 25, ал. 2 и 3. 
(7) При отчуждаване на реални части 
от поземлени имоти с цел изграждане и 
реконструкция на обекти от транспортната 
инфраструктура проектът за изменение в 
кадастралната карта се изработва въз основа 
на данни от парцеларен план. 
(8) Обяснителната записка по ал. 1, т. 10 
съдържа:
1. данните по ал. 1, т. 1 – 4;
2. обосновка на изменението;
3. данни и материали, послужили за изра-
ботване на проекта за изменение;
4. анализ на измерванията и резултати-
те – геодезическа основа, инструменти, метод 
на измерване, метод на обработка, максимални 
разлики в абсолютното положение на точки от 
съществуващи граници на поземлени имоти 
и сгради, максимални разлики при коорди-
ниране на проектните точки.
Чл. 76. За реда и условията при извършване 
на преобразуване в цифров вид на планове 
и карти, създадени и одобрени в графичен 
вид, с цел поддържане на данните в тях в 
цифров вид, създаване на кадастрална кар-
та и кадастрални регистри, за издаване на 
комбинирани скици се издава инструкция 
от министъра на регионалното развитие и 
благоустройството.
Чл. 77. (1) Проектът за изменение на ка-
дастралната карта се проверява и приема от 
службата по геодезия, картография и кадастър 
по местонахождението на имотите по ред, 
определен с наредбата по чл. 50 ЗКИР. 
(2) Не се приема проект за изменение на 
кадастралната карта, чийто обхват се пресича 
с обхвата на приет проект.